paragraph_text: Mala Meggie Cleary, Paddyjeva kćer, odmah oduševi Ralpha de Bricassarta. Pomalo zapostavljena od roditelja, ali voljena od brata Franka (John Friedrich) i Stua (Dwier Brown), Meggie je jednako opčinjena naočitim svećenikom. I dok velika ljubav strpljivo čeka svoj trenutak, Clearyjevi trpe hirovitu australsku prirodu i prolaze mnoge teške trenutke, a Mary Carson nastavlja plesti svoju mrežu manipulacija i obmana nad mladim svećenikom.